**Az erdők tűzvédelme**

**Tisztelt polgárok!**

A tavasz beköszöntével együtt jár a tüzek keletkezésének veszélye.  Már megszokottan tavasszal jelentős anyagi és ökológiai károk keletkeznek az erdőgazdálkodásban, amelyeket főként az emberek hanyag és nem odafigyelő viselkedése okoz.

A tavaszi hónapokban előforduló erdőtüzek számát alapvetőn befolyásolták az éghajlati tényezők.

**Az elmúlt évben a legtöbb erdőtüzet a fű és száraz növényzet kiégetése, valamint  a hulladék és szemét elégetése miatt jegyezték fel.**

A nyári időszakot nemcsak a magas hőmérséklet jellemzi, hanem a betakarítási munkálatok is ilyenkor zajlanak, ami miatt nagyobb a tűzveszély.

Ezzel összefüggésben szeretnénk felhívni a polgárok figyelmét a tűzvédelmi törvényből adódó alapvető kötelességeik betartására. **Minden fizikai személy köteles**:

* betartani a tilalmakat és teljesíteni a tűz megelőzésére vonatkozó utasításokat,
* fokozott tűzveszély idején a fokozott tűzveszéllyel járó tevékenységek végzése során betartani a tűzbiztonsági alapelveket,

**a fizikai személynek nem szabad:**

* égetni a növényzetet, bokrokat, fákat,
* tüzet rakni olyan helyen, ahol bekövetkezhet  a tűz elterjedése.

**A fizikai személyeknek továbbá még a következő kötelességeik vannak:**

* az égetés megkezdése előtt a 150-es telefonszámon bejelenteni a járási igazgatóságra az égetés pontos helyét és időpontját,
* figyelni az éghajlati és időjárási viszonyokat és ellenőrizni az égetés helyszínét,
* a gyúlékony anyagokat olyan megfelelő távolságban kupacokban tárolni, hogy a repülő égő részecskék ne veszélyeztessék a közelben tárolt gyúlékony anyagokat vagy növényzetet,
* gondoskodni megfelelő mennyiségű oltóanyagról, a tűz továbbterjedésének megakadályozására szolgáló munkavégzési eszközökről és kommunikációs eszközről, mellyel tűz esetén a tűzoltóságot tudják értesíteni,
* az egész égetés folyamán ellenőrizni az égési helyet és a szomszédos területek állapotát,
* az égetés befejezése után az égési maradékokat eloltani és ellenőrizni a környéket.

A fizikai személyek a tűzvédelemről szóló törvény megsértése esetén helyszíni bírságolási eljárásban 33,00 euróig terjedő, szabálysértési eljárásban 333,00 euróig terjedő pénzbírsággal súlythatók.

            Az erdőtüzek sok esetben a talajtakaró égésével és a lángok fokozatos terjedésével kezdődnek. Amikor az erdő égni kezd, általában már késő. Ezen kívül az erdőtüzek a szél vagy légáramlatok hatására nagy távolságokra is átkerülhetnek. Az ilyen tüzek megszüntetése nagyon nehéz feladat, sok tűzoltó bevonását és gyakran a polgárok együttműködését is igényli. A nagy kiterjedésű erdőtüzek után az erdők helyreállítása több évig is eltarthat.

            Tisztelt polgárok ezúton is kérjük Önöket, hogy tegyenek eleget a tűzvédelmi törvény által előírt kötelezettségeiknek, valamint fordítsanak kellő figyelmet gyermekeikre és a természetben való tartózkodásukra.

A természetben kellemesen eltöltött időt és nyugodt tavaszi időszakot kívánunk Önöknek!